ไทยเจออากาศแปรปรวน อีสาน-กลาง-ตะวันออก มีฝน ภาคเหนืออุณหภูมิลด
ประกาศกรมอุตุฯ ฉบับที่ 3ประเทศไทยตอนบนอากาศแปรปรวน24-25 ม.ค.63 ภาคอีสาน-กลาง-ตะวันออก มีฝน ส่วนภาคเหนือ อุณหภูมิลดลง 1-3 องศาวันที่ 24 มกราคม 2563กรมอุตุนิยมวิทยาออกประกาศ ฉบับที่ 3 เรื่องอากาศแปรปรวนบริเวณประเทศไทยตอนบน (มีผลกระทบตั้งแต่วันที่ 24-27 มกราคม 2563) ระบุในช่วงวันที่ 24-25 มกราคม 2563 ภาคตะวันออกเฉียงเหนือ ภาคกลาง และภาคตะวันออกจะมีฝนฟ้าคะนองเกิดขึ้น ส่วนภาคเหนืออุณหภูมิจะลดลง 1-3 องศาเซลเซียส หลังจากนั้นวันที่ 26-27 มกราคม 2563 ภาคตะวันออกเฉียงเหนือ ภาคกลาง และภาคตะวันออก อุณหภูมิจะลดลง 4-7 องศาเซลเซียส ส่วนภาคเหนืออุณหภูมิจะลดลงอีก 1-3 องศาเซลเซียส ส่วนยอดดอยและยอดภูมีอากาศหนาวถึงหนาวจัดอุณหภูมิต่ำสุด 1-13 องศาเซลเซียสขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่เปลี่ยนแปลง สำหรับเกษตรกรควรระวังความเสียหายที่จะเกิดต่อผลผลิตทางการเกษตรไว้ด้วยทั้งนี้ เนื่องจากบริเวณความกดอากาศสูง หรือมวลอากาศเย็นจากประเทศจีนอีกระลอกหนึ่งจะแผ่ลงมาปกคลุมภาคตะวันออกเฉียงเหนือและทะเลจีนใต้ ในขณะที่คลื่นอากาศในกระแสลมฝ่ายตะวันตกจะเคลื่อนผ่านภาคเหนือและภาคตะวันออกเฉียงเหนือ ลักษณะเช่นนี้ทำให้ประเทศไทยตอนบนมีฝนฟ้าคะนองและลมกระโชกแรงเกิดขึ้นในระยะแรก หลังจากนั้นอุณหภูมิจะลดลงขณะที่ฝุ่นละอองบริเวณภาคเหนือ ภาคกลาง รวมทั้งกรุงเทพมหานครและปริมณฑล จะมีการสะสมของฝุ่นละอองลดลง เนื่องจากมีฝนฟ้าคะนองและลมกระโชกแรงในช่วงเวลาดังกล่าวประชาชนสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง.
ประกาศกรมอุตุฯ ฉบับที่ 3 ประเทศไทยตอนบน อากาศแปรปรวน 24-25 ม.ค.63 ภาคอีสาน-กลาง-ตะวันออก มีฝน ส่วนภาคเหนือ อุณหภูมิลดลง 1-3 องศา
พยากรณ์อากาศ,อากาศวันนี้,ฝนตก,หนาว,อุณหภูมิลดลง,กรมอุตุนิยมวิทยา,ประกาศกรมอุตุฯ,ข่าวทั่วไป